Document ID: 32006R0403

A BIZOTTSÁG 403/2006/EK RENDELETE
(2006. március 8.)
a marha- és borjúhúsra vonatkozó export-visszatérítések rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 33. cikke (3) bekezdés harmadik albekezdése,
mivel:
(1)
Az 1254/1999/EK rendelet 33. cikke szerint a rendelet 1. cikkében felsorolt termékek világpiaci ára és a Közösségen belüli ára közti különbséget export-visszatérítéssel lehet fedezni.
(2)
A 32/82/EGK (2), az 1964/82/EGK (3), a 2388/84/EGK (4), a 2973/79/EGK (5) és a 2051/96/EK (6) bizottsági rendeletek megállapítják az egyes marha-és borjúhúsrészekre, valamint egyes tartósított marha- és borjúhústermékekre nyújtott rendkívüli export-visszatérítések és bizonyos rendeltetési helyekre vonatkozóan nyújtott támogatások feltételeit.
(3)
A közösségi piacon a növekvő marha- és borjúhúshiány következtében az árak jelentősen meghaladják az 1254/1999/EK rendelet 26. cikkének (1) bekezdésében említett, a közösségi piacon kívánt támogatási szintet képviselő alapárat.
(4)
A közvélemény fokozottan aggódik a különösen nagy távolságra exportált állatok jólétéért, mivel nem biztosítható teljes mértékben kíméletes kezelésük, különösen ha harmadik országokba szállítják őket. Bár az élő állatok szállítását szigorú érdemi, eljárási és ellenőrzési követelmények szabályozzák, amelyek 2003-ban megerősítésre kerültek, a tapasztalatok szerint mégsem mindig biztosított az állatjóléti feltételek betartása. Ezenkívül a rendeltetési országok állatjóléti előírásai gyakran kevésbé szigorúak, mint a közösségiek.
(5)
A vágásra szánt élő állatok kivitele alacsonyabb hozzáadott értéket jelent a Közösségnek, viszont az ilyen állatok kivitelére nyújtott export-visszatérítés magasabb költséget jelent az állatjóléti feltételek felügyelete és ellenőrzése szempontjából. Ezért a belső piaci árak és a kereskedelem egyensúlya és természetes alakulása, valamint az állatok jóléte érdekében nem szabad export-visszatérítéssel tovább ösztönözni a vágásra szánt élő állatok harmadik országokba történő kivitelét.
(6)
A szaporításra szánt élő állatok esetében a visszaélések elkerülése érdekében a fajtatiszta tenyészállatokra nyújtott export-visszatérítéseket a 30 hónapnál nem idősebb üszőkre és tehenekre kell korlátozni.
(7)
A marha- és borjúhúsra vonatkozó export-visszatérítések rögzítéséről szóló, 2005. december 23-i 2147/2005/EK bizottsági rendeletet (7) tehát hatályon kívül kell helyezni.
(8)
Annak érdekében, hogy bizonyos közösségi marha- és borjúhústermékek nemzetközi piacon történő értékesítése lehetővé váljon, néhány, a 0201, 0202 és 1602 50 KN-kód alá tartozó terméknél bizonyos rendeltetési célok esetén export-visszatérítést kell nyújtani.
(9)
Az export-visszatérítések elterjedése bizonyos kategóriába eső marha- és borjúhústermékek esetén jelentéktelennek bizonyul. Ugyanez a helyzet bizonyos, a Közösség területéhez közeli rendeltetési helyek esetében is. Az ilyen kategóriákra az export-visszatérítéseket a továbbiakban nem kell rögzíteni.
(10)
Az e rendeletben előírt visszatérítéseket a mezőgazdasági termékek export-visszatérítési nómenklatúrájának létrehozásáról szóló, 1987. december 17-i 3846/87/EGK bizottsági rendelet (8) által elfogadott nómenklatúrában meghatározott termékkódok alapján határozzák meg.
(11)
A fagyasztott húsrészekre vonatkozó visszatérítéseknek összhangban kell lenniük a friss vagy hűtött húsrészek után járó visszatérítésekkel, a felnőtt hím szarvasmarhaféléket érintő visszatérítések kivételével.
(12)
A 1602 50 KN-kód alá tartozó termékek ellenőrzését fokozni kell oly módon, hogy ezekre a termékekre a visszatérítés nyújtását a gyártástól kell függővé tenni, a mezőgazdasági termékekre vonatkozó export-visszatérítés előzetes kifizetéséről szóló, 1980. március 4-i 565/80/EGK tanácsi rendelet (9) 4. cikkében meghatározott szabályozás szerint.
(13)
Visszatérítés csak olyan termékekre nyújtható, amelyek szabadon mozoghatnak a Közösségen belül. Ezért annak érdekében, hogy visszatérítésre jogosulttá váljanak, a termékekkel szemben feltétel, hogy hordozzák a friss hús Közösségen belüli kereskedelmét érintő egészségügyi problémákról szóló, 1964. június 26-i 64/433/EGK tanácsi irányelvben (10), a húskészítmények Közösségen belüli kereskedelmét érintő egészségügyi problémákról szóló, 1976. december 21-i 77/99/EGK tanácsi irányelvben (11) és a darált hús és az előkészített húsok előállítására és forgalomba hozatalára vonatkozó követelmények megállapításáról szóló, 1994. december 14-i 94/65/EK tanácsi irányelvben (12) meghatározott állat-egészségügyi jelölést.
(14)
Az 1964/82/EGK rendelet 6. cikke (2) bekezdése harmadik albekezdésének megfelelően a rendkívüli visszatérítést csökkenteni kell, amennyiben az exportálásra szánt kicsontozott hús mennyisége kevesebb mint 95 %-át, de nem kevesebb mint 85 %-át teszi ki a kicsontozással előállított darabok teljes súlyának.
(15)
Az Európai Közösség, valamint Románia és Bulgária között az Európa-megállapodások keretében zajló tárgyalások célja elsősorban az érintett piac közös szervezésének hatálya alá tartozó termékek kereskedelmének liberalizálása. Az export-visszatérítéseket ezért erre a két országra vonatkozóan el kell törölni. Ez az eltörlés azonban nem vezethet differenciált visszatérítéshez más országokba irányuló exportok esetén.
(16)
A Marha- és Borjúhúspiaci Irányítóbizottság az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
(1) Azon termékek listája, melyekre az 1254/1999/EK rendelet 33. cikkében említett export-visszatérítések nyújthatók, valamint a visszatérítések összege és a rendeltetések e rendelet mellékletében kerültek megállapításra.
(2) A termékeknek meg kell felelniük az alábbi jogszabályokban szereplő, vonatkozó állat-egészségügyi jelölésről szóló követelményeknek:
-
64/433/EGK irányelv I. melléklet XI. fejezet,
-
77/99/EGK irányelv B. melléklet VI. fejezet,
-
94/65/EK irányelv I. melléklet VI. fejezet.
2. cikk
Az 1964/82/EGK rendelet 6. cikke (2) bekezdésének harmadik albekezdésében említett esetben a 0201 30 00 9100 termékkód alá tartozó termékek esetében a visszatérítés 10 EUR/100 kg-kal csökken.
3. cikk
Az, hogy Románia és Bulgária esetén nincs meghatározott export-visszatérítés, nem jelenti a visszatérítés differenciálását.
4. cikk
A 2147/2005/EK rendelet hatályát veszti.
5. cikk
Ez a rendelet 2006. március 9-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. március 8-án.

Labels: 3
17